Cameroun/guw-bj

Cameroun (xe nɔ nyí yiylɔɖɔ République du Cameroun) nyí otò ɖé to Cɛncɛn Aflika tɔn. Tatɔ́-tònɔ etɔn wɛ Yaoundé. Douala wɛ nyí tòɖaxó xe klo húgǎn to Cameroun. Nǔɖi gbɛtɔ́ livi 20 wɛ nɔ nɔ̀ Cameroun. Paul Biya wɛ nyí tògán Cameroun tɔn. Yé nɔ dó nǔɖi ogbè 250 to Cameroun. Flansegbe kpó Glɛnsigbe kpó wɛ nyí ogbè tangan otò lɔ tɔn.

Ayigba kpó lɛdó kpó otò lɔ tɔn
To gbigblo nǔɖi kilomɛtlu 475 442 tɔn lɛdó kpé, Cameroun nyí 53tɔ to otò xe klo húgǎn to ayihɔ́n lɔ mɛ. E gandó kiklo-nyinyi Papouasie-Nouvelle-Guinée tɔn go. Otò lɔ tin to Cɛncɛn kpó Hwèyixɔ Aflika tɔn kpó to Golfe du Bénin, xenyi akpaɖexwe Golfe de Guinée tɔn kpó Oxù Atlantique tɔn kpó. Kɔmɛnu otò lɔ tɔn lɛ wɛ Nigeria to hwèyixɔ; Tchad to agewaji hwèzɛtɛn-waji; République centrafricaine to hwèzɛtɛn-waji; kpóɖɔ Guinée équatoriale, Gabon, kpó République du Congo kpó to xùwaji.

Lɛdó lɛ
Gbekɔndókpɔ́ lɔ má Cameroun yì lɛdó 10 mɛ. To azán 12tɔ abɔ̀xúsun 2008 tɔn, Tògán lɔ ɖyɔ́ kinklan lɔ lɛ sɔ́n ayimatɛn lɛ mɛ jɛ lɛdó ɖélɛ mɛ. Ayimatɛn-gán xe nyí ɖiɖe gbɔn tògán dali ɖokpóɖokpó wɛ nɔ ɖeanana lɛdó ɖokpóɖokpó.Décret N° 2008/376 du 12 novembre 2008, La Présidence de la République du Cameroun, consulté le 6 octobre 2023. 

Lɛdó lɔ lɛ nyí mimá dó agbegbe 58 mɛ. Nugokpɔ́ntɔ agbegbe tɔn xe nyí ɖiɖe gbɔn tògán lɔ dali lɛ wɛ nɔ ɖeanana agbegbe exelɛ.

 300px|left|Regions of Cameroon Lɛdó  Nyǐkɔ to flansegbe mɛ  Tatɔ́-tònɔ Sɔxa gbɛtɔ́ lɛ (1987)  Lɛdó (km²)  Lɛdó (/km²)</tr> 1.  Adamawa Adamaoua  Ngaoundéré 495 185  63 691  8 2.  Centre  Centre  Yaoundé 1 651 600  68 926  24 3.  East  Est  Bertoua 517 198  109 011  5 4.  Far North  Extrême-Nord  Maroua 1 855 695  34 246  54 5.  Littoral  Littoral  Douala 1 352 833  20 239  67 6.  North  Nord  Garoua 1 687 959 65 576  13 7.  Northwest  Nord-Ouest  Bamenda 1 237 348  17 812  69 8.  South  Sud  Ebolowa 373 798  47 110  8 9.  Southwest  Sud-Ouest  Buea 838 042  24 571  34 10.  West  Ouest  Bafoussam 1 339 791  13 872  97

Tòɖaxó lɛ
Ɖélɛ to tòdaxó xe klo húgǎn to Cameroun lɛ mɛ wɛ:

 Otɛn Nyǐkɔ  Sɔxa gbɛtɔ́ xe nɔ nɔ̀ finɛ lɛ tɔn 1. Douala 2 000 000 2. Yaoundé 1 600 000 3. Garoua 450 000 4. Bafoussam 350 000 5. Maroua 327 000 6. Bamenda 299 600 7. Ngaoundéré 185 700

Ogbè  lɛ
Ogbè tangan Cameroun tɔn lɛ nyí flansegbe kpó glɛnsigbe kpó. É nyí akpaɖexwe Commonwealth Grande-Bretagne tɔn kpó La Francophonie tɔn kpó. Suhúgǎn gbɛtɔ́ lɛ tɔn wɛ nɔ dó flansegbe, cigbǎ glɛnsigbe nɔ nyí didó to lɛdó Agewaji kpó Xùwaji-hwèyixɔ otò lɔ tɔn kpó mɛ, yèɖɔ to ojlɛ̌ ɖé mɛ wayi to Grande-Bretagne.

Alɔdlɛndónù lɛ

Adà:Otò
Adà:Aflika